இளைய தலைமுறையினர் சுயநலமாக இருக்கிறார்கள் என்று பொதுவாக அனைவருமே குற்றம்சாட்டி வருகிறோம். கேரள வெள்ளத்தில் சோர்வடையாமல் உழைத்தவர்கள் இளைஞர்கள்தான். அவர்களால்தான் நாட்டுக்கு நாளை ஒரு ஒளிமயமான எதிர்காலம் காத்துக் கொண்டிருக்கிறது. நிவாரண முகாம்களுக்கு மக்கள் எந்தவிதமான தயக்கங்களும் இல்லாமல் பொருள்களைக் கொண்டு வந்து கொடுத்தனர். பலர் கூட்டாகவும் தனியாகவும் ஒவ்வொருவரின் பசியைப் போக்குவதில் அதிக அக்கறை காட்டினர். எந்த ஒரு கடையிலும், சூழ்நிலைகளைக் காரணம் காட்டி விலை ஏற்றவில்லை. சில கடைகளில் இலவசமாகக் கூட பொருள்கள் தரப்பட்டன.